REËLS - SARIE Voorbladgesig : SARIE Voorbladgesig REËLS - SARIE Voorbladgesig
Die kompetisie sluit 28 Mei 2018 om 08:00 stiptelik. Geen laat inskrywings sal aanvaar word nie.
Slegs aanlyninskrywings sal aanvaar word. Inskrywings per faks, geregistreerde pos, e-pos of enige ander manier as gespesifiseer sal gediskwalifiseer word.
Slegs een inskrywing per persoon sal aanvaar word.
Foto’s moet 72 DPI wees, met ‘n maksimum van 4MB elk in portretstyl. Hoe nader jou foto’s aan die onderstaande riglyne is, hoe beter is jou kans:
Ouderdom, nasionaliteit en uitsluitings
Daar is twee ouderdomskategorieë. Die eerste kategorie is vir vroue tussen die ouderdom van 18 en 30 jaar, en die tweede kategorie vir vroue 31 jaar en ouer.
Jy moet voor of op 31 Augustus 2018 18 jaar oud wees (en jou matrieksertifikaat hê) om vir die eerste kategorie te kwalifiseer. As jy op of ná 31 Desember 2017 31 jaar oud is, kwalifiseer jy vir die tweede kategorie.
Vroue wat inskryf moet ’n geldige RSA/NAMIBIESE ID/paspoort besit én moet tans in Suid-Afrika woonagtig wees.
Werknemers en hul gesinne van Media24 (SARIE se moedermaatskappy) en kykNET en hul reklame-, advertensie- en digitale maatskappye mag nie aan die wedstryd deelneem nie.
Die beoordelaars sal 36 semifinaliste aanwys. Die vier inskrywings met die meeste sterre (beoordelings) is outomaties deel van die 40 semifinaliste.
Mej. Hartenbos 2017, Anya-Larissa Botha van Malmesbury, is ook outomaties deel van die 40.
Lesers beoordeel met ’n ster uit 5 hul gunsteling-inskrywings op voorbladgesig.sarie.com. Jy kan slegs een maal een inskrywing beoordeel / sterre toeken.
Die sluitingsdatum vir die sterre (beoordelings) is ook 28 Mei 2018 om 08:00.
Die semifinaliste se foto’s sal in SARIE van JULIE 2018 verskyn.
Hieruit sal die beoordelaars 10 finaliste kies, wat deur SARIE afgeneem sal word in ware voorbladstyl. Al 10 finaliste sal in die SEPTEMBER-uitgawe van SARIE verskyn.
Daarna kan lesers aanlyn op SARIE.com vir hul gunstelinge stem. Dié leserstemme sal saam met die beoordelaars s’n in ag geneem word om die 2 wenners aan te wys.
Die beoordelaars se beslissing (vir semi-finaliste, finaliste en wenners) is finaal en geen gesprek of korrespondensie sal daaroor gevoer word nie.
Klik op die aantal sterre wat jy vir die deelnemer uit 5 uit wil gee. Sodra jy geklik het sal jy gevra word om jóú naam en e-posadres in te vul. Jy mag net 1 keer per deelnemer stem.
Tydperk en beperkinge
Finaliste moet beskikbaar wees vir verfilming deur kykNET en ’n fotosessie gedurende die loop van die kompetisie soos bepaal deur SARIE. Finaliste wat nie beskikbaar is nie, sal gediskwalifiseer word.
Alle finaliste is verplig om die toekenningsplegtigheid wat in Septemer 2018 gehou word, by te woon. Die presiese datum sal later deur SARIE bekend gemaak word. Tydens hierdie geleentheid word die 2 wenners aankondig en die Voorblad onthul. Wenners wat nie die geleentheid kan bywoon nie, sal gediskwalifiseer word en hul pryse verloor.
Al 10 die finaliste moet instem om teen geen vergoeding nie in 2018 en 2019 vir redaksionele fotosessies vir SARIE beskikbaar te wees. Hulle moet ook bereid wees om ’n modelvrywaringsvorm te onderteken vir enige redaksionele gebruik. En hulle moet instem dat enige foto’s of kopie wat in SARIE verskyn, ook op die webwerf SARIE.com en ander sosiale netwerke, bemarkingsveldtogte en media verskyn.
Finaliste moet bereid wees om deur SARIE, kykNET en ander media afgeneem en verfilm te word as dit met die kompetisie verband hou.
Pryse is nie vir kontant omruilbaar nie.
SARIE bied hierdie wedstryd saam met kykNET as ’n diens vir haar lesers aan.
Media24 en kykNET word gevrywaar teen alle eise en/of laste wat die wenners kan hê weens skade/beserings vanweë hul deelname aan die wedstryd of benutting van die pryse.
Deur aan die wedstryd deel te neem stem jy in om die reëls te gehoorsaam en kommunikasie van SARIE en die borge van SARIE Voorbladgesig 2018 per e-pos te ontvang.
© 2018 24.COM ALLE REGTE VOORBEHOU